Enhet 61398

Enhet 61398 (kinesisk: 61398部队, pinyin: 61398 Bùduì) er den gjengse betegnelsen på en påstått cyberwar-enhet i Folkets frigjøringshær i Folkerepublikken Kina, som skal beskjeftige seg med spionasje og med sabotasje av computersystemer, fortrinnsvis i USA. Enheten skal ha blitt etablert senest 2002.

Den amerikanske regjering har klaget over denne virksomheten, som den mener ikke bare er rettet mot amerikanske offentlige og militære systemer, men også mot viktige mediehus  (f.&eks. The New York Times, The Wall Street Journal) og selskaper (f.eks. General Motors, Westinghouse Electric, US Steel, Alcoa Inc, Allegheny Technologies, SolarWorld) og US Steelworkers Union. Amerikanerne mener å kunne påvise at virksomheten ledes fra en 12-etasjes bygning i eller nær Datong-gaten 208 i bydistriktet Pudong i Shanghai,Cyberkrieg-Turm steht in Shanghai. n-tv, sett 19. februar 2013.Attacken auf US-Konzerne: Hacking-Verdacht gegen Chinas Armee.  Spiegel Online, 19. februar 2013. og at det finnes minst 20 standplasser for virksomheten i Kina.

Ifølge det amerikanske sikkerhetsselskapet Mandiant, som utarbeidet en offentlig rapport om virksomheten i 2013,  sorterer Enhet 61398 under det 2. byrå av det 3. departement av generalstabsdepartementet i Folkets frigjøringshærs ledelsesstruktur, på kinesisk 总参三部二局.APT1, Exposing One of China's Cyber Espionage Units , Mandiant

Den 19. mai 2014 kunngjorde USAs justisdepartement at en føderal Grand Jury hadde siktet fem kinesiske offiserer for tyveri av konfidensiell forretningsinformasjon og intellektuell eiendom fra amerikanske selskaper og for å ha infisert deres datasystemer med malware.Finkle, J., Menn, J., Viswanatha, J. U.S. accuses China of cyber spying on American companies.  Reuters, Mon May 19, 2014 6:04pm EDT.Clayton, M. US indicts five in China's secret 'Unit 61398' for cyber-spying.    Christian Science Monitor,  May 19, 2014 De fem som ble beskyldt for dette, var Huang Zhenyu, Wen Xinyu, Sun Kailiang, Gu Chunhai og Wang Dong.  

Kina avviser at deres forsvar bedriver slik hacking.US-Experten machen China für Hackerangriffe verantwortlich. Zeit Online, 19. februar 2013.Clayton, M. US indicts five in China's secret 'Unit 61398' for cyber-spying.    Christian Science Monitor,  May 19, 2014

 Referanser 

 Eksterne lenker 
 Hjemmesiden til det amerikanske sikkerhetsfirma Mandiant

Kategori:Folkets frigjøringshær
Kategori:Pudong
Kategori:Etterretning
Kategori:Etableringer i 2002